**ЗВЕЧКЕ** се могу направити од пластичне флашице за шампон, ако се у њу стави мало пиринча, пшенице, кукуруза или сличног зрневља. Може се направити и од две пластичне чаше спојене селотејпом. Звечке се могу и украсити колаж- папиром.

**ШТАПИЋИ** се могу направити од дршке старе метле. Исећи два парчета дужине 20 cm. Ударом једног од други добија се занимљив звук.

**БУБАЊ** се прави од обичне веће добро обрађене конзерве, чији отвор треба прекрити тврђим картоном. Круг картона је нешто већи од отвора конзерве да би могао да се учврсти. Као палице могу се употребити дрвене оловке или штапићи од сладоледа.

**ТРИАНГЛ** се прави од гвоздене шипке дужине 35cm ( мало дебља) која се савије у облику троугла. Канапом се веже један крај и тако обешен држи у левој руци, а ударом шипке од триангл добија се звонак звук.

**ЧИНЕЛЕ** се могу направити од пара равних поклопаца. Ударом један о други добије се јасан звук.

**ПРАПОРЦИ** се праве од металних запушача пробушених ексером и нанизаних на дебљу жицу. Трешењем ниске добија се пријатан звук.